FI
C 173/24
Euroopan unionin virallinen lehti
15.5.2023
Ennakkoratkaisukysymys Kun otetaan huomioon SEUT 14 artikla, onko direktiivin 2014/24/EU (1) 32 artiklan 2 kohdan c alakohtaa tulkittava suppeasti siten, että yleishyödyllisiä palveluja koskeva hankintasopimus voidaan tehdä äärimmäisen kiireen vuoksi neuvottelumenettelyssä, josta ei julkaista ilmoitusta, myös silloin, kun tietty tapahtuma on hankintaviranomaisen ennakoitavissa ja kun on katsottava, että seikat, jotka hankintaviranomainen esittää äärimmäisen kiireen perusteiksi, johtuvat hankintaviranomaisesta?
(1)
Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU (EUVL 2014, L 94, s. 65).
Kanne 17.3.2023 – Euroopan komissio v.
Bulgarian tasavalta (Asia C-165/23) (2023/C 173/33) Oikeudenkäyntikieli: bulgaria Asianosaiset Kantaja: Euroopan komissio (asiamiehet: Gr.
Koleva ja C. Hermes) Vastaaja: Bulgarian tasavalta
Oikeudelliset perusteet ja pääasialliset perustelut Oikeusriita koskee sitä, ettei Bulgarian tasavalta ole noudattanut haitallisten vieraslajien tuonnin ja leviämisen ennalta ehkäisemisestä ja hallinnasta 22.10.2014 annetun Euroopan parlamentin ja neuvoston asetuksen (EU) N:o 1143/2014 (1) (jäljempänä asetus) 13 artiklan 2 ja 5 kohdan sekä 14 artiklan 1 ja 2 kohdan mukaisia velvoitteitaan.
Asetuksen 14 artiklan 1 kohdan mukaan Bulgarian tasavallan olisi pitänyt 13.1.2018 mennessä perustaa niiden haitallisten vieraslajien, joilla on merkitystä unionin kannalta, seurantajärjestelmä tai lisätä se olemassa olevaan järjestelmäänsä, jolla selvitys-, seuranta- tai muita menettelyjä käyttäen kerätään ja kirjataan tietoja haitallisten vieraslajien esiintymisestä ympäristössä, jotta voidaan ehkäistä ennalta haitallisten vieraslajien leviäminen unioniin tai unionissa.
Seurantajärjestelmän on vastattava asetuksen 14 artiklan 2 kohdassa asetettuja vaatimuksia.
Asetuksen 13 artiklan 2 ja 5 kohdan mukaan Bulgarian tasavallan olisi pitänyt 13.7.2019 mennessä laatia ja toteuttaa yksi toimintasuunnitelma tai toimintasuunnitelmien kokonaisuus ja toimittaa se/ne viipymättä komissiolle.
Bulgarian tasavalta ei ole täyttänyt edellä mainittuja velvoitteita.
Vaatimukset Kantaja vaatii, että unionin tuomioistuin (1) toteaa, ettei Bulgarian tasavalta ole noudattanut asetuksen 14 artiklan 1 ja 2 kohdan mukaisia velvoitteitaan, koska se ei ole laatinut (tai sisällyttänyt olemassaolevaan järjestelmäänsä) niitä haitallisia vieraslajeja, joilla on merkitystä unionin kannalta, koskevaa seurantajärjestelmää, joka vastaa asetuksen 14 artiklan 2 kohdassa asetettuja vaatimuksia (2) toteaa, ettei Bulgarian tasavalta ole noudattanut asetuksen 13 artiklan 2 ja 5 kohdan mukaisia velvoitteitaan, koska se ei ole laatinut eikä pannut täytäntöön yhtä toimintasuunnitelmaa tai toimintasuunnitelmien kokonaisuutta eikä toimittanut sitä/niitä viipymättä komissiolle